Document ID: /roh_data/filtered/fineweb-2-filterrobots_roh.jsonl.gz/49934

Il trend aval cuntinuescha: Il mars da quest onn è la svieuta dal commerzi en detagl en Svizra sa reducida per 2,4% cumpareglià cun il medem temp da l'onn passà. Quai mussan ils resultats provisorics da l'Uffizi federal da statistica.
La raschun principala per il minus è da chattar sulettamain en il sectur da betg mangiativas e tar la vendita da carburants. En quests secturs èn sa reducidas las entradas per 5,7% en pareglia cun il mars.
En il mars ha plinavant er il commerzi cun mangiativas, bavrondas e rauba da tubac registrà in minus (-0,3%). Quai cumpareglià cun il favrer.